By die Indian Wells-toernooi in Kalifornië is die tweede gekeurde Marin Čilić asook die vyfde gekeurde Dominic Thiem uitgeskakel. Die eerste gekeurde Roger Federer en die sewende gekeurde Kevin Anderson is vandag in aksie.
In die vroueafdeling het die eerste gekeurde Simona Halep na die kwarteind deurgedring.
Die Suid-Afrikaanse Senior Atletiekkampioenskappe begin môre op die bane van Tukkies in Pretoria. Die byeenkoms strek oor drie dae en die room van ons atlete sal in aksie wees. Die byeenkoms dien ook as goeie voorbereiding vir die Statebondspele wat vroeg in April in Australië plaasvind.
Die Blitsbokke sal by die sewende been van die Wêreldreeks, wat aan die begin van April in Hongkong plaasvind, met 'n erg verswakte span en nuwe afrigter speel. Suid-Afrika se afrigter en voorste spelers sal by die Statebondspele in aksie wees. Marius Schoeman sal die "B"-span in Hongkong brei terwyl die top-spelers saam met Neil Powell in Australië sal wees.
Die laaste ronde van die reeks word komende naweek gespeel. Ierland is in 'n onaanvegbare posisie en sal Saterdag as die kampioenspan vir 2018 gekroon word.
Sewe wedstryde word komende naweek gespeel.
Op die jongste punteleer is Maties steeds die voorlopers.
1 FNB Maties 7 6 1 0 268 96 172 31
2 FNB NWU 6 5 0 1 238 92 146 25
3 FNB Wits 7 4 1 2 210 195 15 23
4 FNB UJ 6 4 0 2 213 107 106 21
6 FNB Shimlas 6 3 0 3 149 231 -82 14
7 FNB UP Tuks 6 1 0 5 145 157 -12 7
8 FNB CUT 6 1 0 5 122 336 -214 6
9 FNB Madibaz 6 0 0 6 96 222 -126 3
Kagiso Rabada is weer die voorste toetsbouler in die wêreld ná sy vertoning in Port Elizabeth. Rabada het 11 paaltjies in die wedstryd geneem. Hy sal nie in die twee oorblywende toetse speel nie omdat hy geskors is nadat hy die gedragskode oortree het. Daar is drie Aussies in die top 10-boulers.
Op die ranglys vir kolwers is Steve Smith eerste.
Die vyfde T20-wedstryd in die driehoekige reeks in Colombo word vandag gespeel wanneer Bangladesj en Indië mekaar pak.
Drie wedstryde in die Sunfoil-meerdagreeks begin môre.
Ernie Els en Tiger Woods is aangewys as die twee kapteins vir die Presidentsbeker-kompetisie van 2019. Els neem by Nick Price oor wat die internasionale span die afgelope drie keer gelei het.
In die Uefa Kampioene-liga is twee wedstryde gister gespeel. Man United is uit die kompetisie ná 'n nederlaag van 1- 2 teen Sevilla. In die ander wedstryd het Roma met 1-0 oor Shakhtar Donetsk geseëvier.
Beşiktaş v Bayern München 19:00
Barcelona v Chelsea 21:45
Daar is 14 veranderinge aan Bafana-Bafana se span aangebring wat aanstaande week aan die Viernasies-toernooi gaan deelneem. Die ander lande is Zambië, Angola en Zimbabwe.